

**ΕΛΛΗΝΙΚΗ ΔΗΜΟΚΡΑΤΙΑ Χαϊδάρι, 17/09/2018**

**ΝΟΜΟΣ ΑΤΤΙΚΗΣ Αρ. Πρωτ. οικ.: 17882**

**ΔΗΜΟΣ ΧΑΪΔΑΡΙΟΥ**

Δ/νση Ανθρώπινου Δυναμικού &

Διοικητικών Υπηρεσιών

Τμήμα Ανθρώπινου Δυναμικού

Ταχ. Δ/νση: Καραϊσκάκη 138, Τ.Κ. 124 61 Χαϊδάρι

Πληροφορίες: A. Βαρυτιμιάδου, Σ. Γούτου

Τηλ.:213 2047 305-306, Φαξ.:210 5323 623

e-mail: grprosopikou@haidari.gr

**ΑΝΑΚΟΙΝΩΣΗ υπ' αριθμ. ΣΜΕ 2/2018  
για τη σύναψη ΣΥΜΒΑΣΕΩΝ ΜΙΣΘΩΣΗΣ ΕΡΓΟΥ**

**Ο ΔΗΜΟΣ ΧΑΪΔΑΡΙΟΥ**

Έχοντας υπόψη:

1. Τις διατάξεις του άρθρου 6 του Ν. 2527/1997, όπως τροποποιήθηκε από τις διατάξεις του άρθρου 10 του Ν.3812/2009, τις διατάξεις του άρθρου 24 του Ν.4210/2013 και τις διατάξεις της παρ. 2 του άρθρου 26 του Ν. 4325/2015 (Εξαίρεση καλλιτεχνικού προσωπικού για απασχολήσεις που προσιδιάζουν στην ιδιότητα τους, από τις διατάξεις του άρθρου 21 του Ν.2190/94).
2. Την υπ’ αριθμ. 24/21-02-2018 απόφαση του Δημοτικού Συμβουλίου του Δήμου Χαϊδαρίου για προγραμματισμό προσλήψεων έκτακτου προσωπικού, με σύμβαση μίσθωσης έργου, για τις υπηρεσίες Πολιτισμού & Αθλητισμού, με κάλυψη δαπάνης υπό τη μορφή αντιτίμου, έτους 2018
3. Την Α.Π. οικ. 37599/20-07-2018 απόφαση του Υπουργού Εσωτερικών, περί έγκρισης συμβάσεων ορισμένου χρόνου και μίσθωσης έργου, σε ΟΤΑ και ΝΠΔΔ, για την στελέχωση υπηρεσιών που παρέχουν έργο έναντι αντιτίμου από τους ωφελούμενους.
4. Την υπ' αριθμ. πρωτ. 68899/24176/28-08-2018 απόφαση του Συντονιστή της Αποκεντρωμένης Διοίκησης Αττικής.

**Ανακοινώνει**

Τη σύναψη **συμβάσεων μίσθωσης έργου** με συνολικά **δεκαέξι (16) άτομα**, για την κάλυψη αναγκών του Δήμου Χαϊδαρίου που εδρεύει στο Χαϊδάρι Ν. Αττικής, με αντικείμενο την εκτέλεση του έργου: «Συμβάσεις μίσθωσης έργου για τις υπηρεσίες Πολιτισμού και Αθλητισμού, από έσοδα προερχόμενα αποκλειστικά από αντίτιμο, για το έτος 2018» συνολικής διάρκειας έως εννέα (9) μήνες. Στο πλαίσιο του έργου αυτού θα απασχοληθεί ανά τόπο εκτέλεσης, ειδικότητα και διάρκεια σύμβασης ο εξής αριθμός ατόμων (βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα) προσόντα (βλ. ΠΙΝΑΚΑ Β):

| **ΠΙΝΑΚΑΣ Α: ΕΠΙΛΟΓΕΣ ΑΠΑΣΧΟΛΗΣΗΣ (ανά κωδικό θέσης)** | | | | | |
| --- | --- | --- | --- | --- | --- |
| **Κωδικός**  **θέσης** | **Υπηρεσία** | **Έδρα υπηρεσίας** | **Ειδικότητα** | **Διάρκεια σύμβασης** | **Αριθμός**  **ατόμων** |
| **101** | Δήμος Χαϊδαρίου | Χαϊδάρι | ΠΕ Καθηγητή Ζωγραφικής | Έως εννέα (9) μήνες από την ημερομηνία πρόσληψης | 1 |
| **102** | Δήμος Χαϊδαρίου | Χαϊδάρι | ΠΕ Καθηγητή Χαρακτικής | Έως εννέα (9) μήνες από την ημερομηνία πρόσληψης | 1 |
| **103** | Δήμος Χαϊδαρίου | Χαϊδάρι | Τ.Ε ή Δ.Ε Δασκάλου Μπαλέτου | Έως εννέα (9) μήνες από την ημερομηνία πρόσληψης | 1 |
| **104** | Δήμος Χαϊδαρίου | Χαϊδάρι | ΤΕ Καθηγητή Κλασσικής Κιθάρας | Έως εννέα (9) μήνες από την ημερομηνία πρόσληψης | 2 |
| **105** | Δήμος Χαϊδαρίου | Χαϊδάρι | ΤΕ Καθηγητή Βιολιού | Έως εννέα (9) μήνες από την ημερομηνία πρόσληψης | 1 |
| **106** | Δήμος Χαϊδαρίου | Χαϊδάρι | ΤΕ Καθηγητή Πιάνου και Αρμόνιου | Έως εννέα (9) μήνες από την ημερομηνία πρόσληψης | 1 |
| **107** | Δήμος Χαϊδαρίου | Χαϊδάρι | ΤΕ Καθηγητή Φωτογραφίας | Έως εννέα (9) μήνες από την ημερομηνία πρόσληψης | 1 |
| **108** | Δήμος Χαϊδαρίου | Χαϊδάρι | ΤΕ με ειδικότητα Διδασκαλία Πιάνου –Ανωτέρων Θεωρητικών –Διεύθυνσης Χορωδίας | Έως εννέα (9) μήνες από την ημερομηνία πρόσληψης | 1 |
| **109** | Δήμος Χαϊδαρίου | Χαϊδάρι | ΔΕ Δασκάλου Κεραμικής | Έως εννέα (9) μήνες από την ημερομηνία πρόσληψης | 1 |
| **110** | Δήμος Χαϊδαρίου | Χαϊδάρι | ΔΕ Δασκάλου Ψηφιδωτού | Έως εννέα (9) μήνες από την ημερομηνία πρόσληψης | 1 |
| **111** | Δήμος Χαϊδαρίου | Χαϊδάρι | ΔΕ Δασκάλου Αργυροχρυσοχοΐας | Έως εννέα (9) μήνες από την ημερομηνία πρόσληψης | 1 |
| **112** | Δήμος Χαϊδαρίου | Χαϊδάρι | ΔΕ Δασκάλου Χειροτεχνίας | Έως εννέα (9) μήνες από την ημερομηνία πρόσληψης | 1 |
| **113** | Δήμος Χαϊδαρίου | Χαϊδάρι | ΔΕ Δασκάλου Πλεκτικής (Μακραμέ) | Έως εννέα (9) μήνες από την ημερομηνία πρόσληψης | 1 |
| **114** | Δήμος Χαϊδαρίου | Χαϊδάρι | ΔΕ Δασκάλου Latin & Ευρωπαϊκών Χορών | Έως εννέα (9) μήνες από την ημερομηνία πρόσληψης | 1 |
| **115** | Δήμος Χαϊδαρίου | Χαϊδάρι | Δάσκαλος Θεάτρου –Ηθοποιός | Έως εννέα (9) μήνες από την ημερομηνία πρόσληψης | 1 |

| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ (ανά κωδικό θέσης)** | |
| --- | --- |
| **Κωδικός θέσης** | **Τίτλος σπουδών**  **και**  **λοιπά απαιτούμενα (τυπικά & τυχόν πρόσθετα) προσόντα** |
| **101** | * Δίπλωμα ή πτυχίο Εικαστικών Τεχνών με κατεύθυνση Ζωγραφικής ή Εικαστικών και Εφαρμοσμένων Τεχνών με κατεύθυνση ή ειδίκευση Ζωγραφικής ή Πλαστικών Τεχνών και Επιστημών της Τέχνης κατεύθυνσης Εικαστικών ή Εικαστικών και Εφαρμοσμένων Τεχνών ΑΕΙ ή το ομώνυμο πτυχίο ή δίπλωμα Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής (Π.Σ.Ε) ΑΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας. * Διδακτική προϋπηρεσία στο αντικείμενο. * Επιθυμητά προσόντα: Βεβαιωμένη εμπειρία στο φορέα. |
| **102** | * Δίπλωμα ή πτυχίο Εικαστικών Τεχνών με κατεύθυνση Χαρακτική ή Ζωγραφικής ή Εικαστικών και Εφαρμοσμένων Τεχνών με κατεύθυνση ή ειδίκευση Χαρακτική ή Ζωγραφικής ή Πλαστικών Τεχνών και Επιστημών της Τέχνης κατεύθυνσης Εικαστικών ή Εικαστικών και Εφαρμοσμένων Τεχνών ΑΕΙ ή το ομώνυμο πτυχίο ή δίπλωμα Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής (Π.Σ.Ε) ΑΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας. * Διδακτική προϋπηρεσία στο αντικείμενο. * Επιθυμητά προσόντα: Βεβαιωμένη εμπειρία στο φορέα. |
| **103** | * ∆ίπλωµα ή Πτυχίο ανώτερης ή μέσης επαγγελματικής σχολής χορού (μπαλέτο) από εκπαιδευτικό ίδρυµα της ηµεδαπής ή αλλοδαπής αναγνωρισμένο από το κράτος. * Διδακτική προϋπηρεσία στο αντικείμενο. * Απολυτήριος τίτλος τριτοβάθμιας ή δευτεροβάθμιας εκπαίδευσης ή άλλος ισότιµος τίτλος. * Επιθυμητά προσόντα: Βεβαιωμένη εμπειρία στο φορέα. |
| **104** | * Απολυτήριος τίτλος δευτεροβάθμιας εκπαίδευσης της ηµεδαπής ή ισότιµο της αλλοδαπής και ∆ίπλωµα ή Πτυχίο Κιθάρας αναγνωρισμένο από το ΥΠ.ΠΟ.Α. * Διδακτική προϋπηρεσία στο αντικείμενο. * Επιθυμητά προσόντα: Βεβαιωμένη εμπειρία στο φορέα. |
| **105** | * Απολυτήριος τίτλος δευτεροβάθμιας εκπαίδευσης της ηµεδαπής ή ισότιµο της αλλοδαπής και ∆ίπλωµα Βιολιού αναγνωρισμένο από το ΥΠ.ΠΟ.Α. * Διδακτική προϋπηρεσία στο αντικείμενο. * Επιθυμητά προσόντα: Βεβαιωμένη εμπειρία στο φορέα. |
| **106** | * Απολυτήριος τίτλος δευτεροβάθμιας εκπαίδευσης της ηµεδαπής ή ισότιµο της αλλοδαπής και ∆ίπλωµα Πιάνου αναγνωρισμένο από το ΥΠ.ΠΟ.Α. * Διδακτική προϋπηρεσία στο αντικείμενο. * Επιθυμητά προσόντα: Βεβαιωμένη εμπειρία στο φορέα. |
| **107** | * Πτυχίο Τμήματος φωτογραφίας των ΤΕΙ της χώρας, ή ισότιμος τίτλος σχολών   της ημεδαπής ή αλλοδαπής με τουλάχιστον δύο (2) χρόνια επαγγελματική εμπειρία.   * Διδακτική προϋπηρεσία στο αντικείμενο. |
| **108** | * Δίπλωμα διεύθυνσης χορωδίας ή διεύθυνσης ορχήστρας ή πτυχίο ενοργάνωσης ή παρεμφερές πτυχίο αναγνωρισμένο από το ΥΠ.ΠΟ.Α. * Διδακτική προϋπηρεσία στο αντικείμενο. |
| **109** | * Απολυτήριος τίτλος ειδικότητας Κεραμικής - Πηλοπλαστικής ή Αγγειοπλαστικής-Κεραμικής ή Κεραμικής - Αγγειοπλαστικής ή Τεχνικός χειροποίητης Κεραμικής ή Τεχνικός παραγωγικής Κεραμικής ή αντίστοιχο πτυχίο ή δίπλωμα ή απολυτήριος τίτλος των παρακάτω σχολικών μονάδων: ΙΕΚ ή Τεχνικού Επαγγελματικού Εκπαιδευτηρίου Α’ ή Β΄ κύκλου σπουδών ή Ενιαίου πολυκλαδικού λυκείου ή τεχνικού επαγγελματικού λυκείου ή τεχνικής επαγγελματικής σχολής δευτεροβάθμιας εκπαίδευσης ή σχολής μαθητείας του ΟΑΕΔ του Ν. 1346/1983 ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας. * Διδακτική προϋπηρεσία στο αντικείμενο. * Επιθυμητά προσόντα: Βεβαιωμένη εμπειρία στο φορέα. |
| **110** | * Απολυτήριος τίτλος ειδικότητας Ψηφιδωτού σχολής δευτεροβάθμιας εκπαίδευσης ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας ή απολυτήριος τίτλος δευτεροβάθμιας ή μεταδευτεροβάθμιας εκπαίδευσης τμημάτων συντήρησης αρχαιοτήτων και έργων τέχνης ή απολυτήριος τίτλος δευτεροβάθμιας ή μεταδευτεροβάθμιας εκπαίδευσης τμημάτων εσωτερικής αρχιτεκτονικής, διακόσμησης και σχεδιασμού αντικειμένων. * Διδακτική προϋπηρεσία στο αντικείμενο. * Επιθυμητά προσόντα: Βεβαιωμένη εμπειρία στο φορέα. |
| **111** | * Απολυτήριος τίτλος ειδικότητας Αργυροχρυσοχοΐας σχολής δευτεροβάθμιας εκπαίδευσης ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας. * Διδακτική προϋπηρεσία στο αντικείμενο. * Επιθυμητά προσόντα: Βεβαιωμένη εμπειρία στο φορέα. |
| **112** | * Απολυτήριος τίτλος σχολής δευτεροβάθμιας εκπαίδευσης ή σχολής μαθητείας του ΟΑΕΔ, ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας. * Προσόντα Α’ επικουρίας: * (Εφόσον δεν καταστεί δυνατή η σύναψη σύμβασης μίσθωσης έργου με άτομο με τα ανωτέρω προσόντα) * Οποιοδήποτε πτυχίο ή δίπλωμα ή απολυτήριος τίτλος δευτεροβάθμιας ή μεταδευτεροβάθμιας εκπαίδευσης της ημεδαπής ή άλλος ισότιμος τίτλος σχολικής μονάδας της ημεδαπής ή αλλοδαπής και εμπειρία τουλάχιστον ενός (1) έτους σε καθήκοντα ή έργα συναφή με το αντικείμενο της ειδικότητας που ζητείται για την εκτέλεση του έργου. * Διδακτική προϋπηρεσία στο αντικείμενο. * Επιθυμητά προσόντα: Βεβαιωμένη εμπειρία στο φορέα. |
| **113** | * Οποιοδήποτε πτυχίο ή δίπλωμα ή απολυτήριος τίτλος δευτεροβάθμιας ή μεταδευτεροβάθμιας εκπαίδευσης της ημεδαπής ή άλλος ισότιμος τίτλος σχολικής μονάδας της ημεδαπής ή αλλοδαπής και εμπειρία τουλάχιστον ενός (1) έτους σε καθήκοντα ή έργα συναφή με το αντικείμενο της ειδικότητας που ζητείται για την εκτέλεση του έργου. * Διδακτική προϋπηρεσία στο αντικείμενο. * Επιθυμητά προσόντα: Βεβαιωμένη εμπειρία στο φορέα. |
| **114** | * Οποιοδήποτε πτυχίο ή δίπλωμα ή απολυτήριος τίτλος δευτεροβάθμιας ή μεταδευτεροβάθμιας εκπαίδευσης της ημεδαπής ή άλλος ισότιμος τίτλος σχολικής μονάδας της ημεδαπής ή αλλοδαπής και πτυχίο σχολής χορού αναγνωρισμένης από το Υπουργείο Πολιτισμού τουλάχιστον τριετούς φοίτησης της ημεδαπής ή ισότιμος τίτλος σχολικής μονάδας της αλλοδαπής, αντίστοιχης ειδικότητας. * Διδακτική προϋπηρεσία στο αντικείμενο. |
| **115** | * ∆ίπλωµα ή Πτυχίο δραματικής σχολής εκπαιδευτικού ιδρύµατος της ηµεδαπής ή αλλοδαπής αναγνωρισμένο από το κράτος ή βεβαίωση σπουδών ειδικότητας. * Διδακτική προϋπηρεσία στο αντικείμενο. * Απολυτήριος τίτλος τριτοβάθμιας ή δευτεροβάθμιας εκπαίδευσης ή άλλος ισότιµος τίτλος. * Επιθυμητά προσόντα: Βεβαιωμένη εμπειρία στο φορέα. |

Οι υποψήφιοι όλων των ειδικοτήτων πρέπει να είναι ηλικίας από 18 ετών συμπληρωμένα έως 65 ετών.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ:**

1) Αίτηση – Υπεύθυνη δήλωση.

2) Αντίγραφο των δύο όψεων της Αστυνομικής Ταυτότητας.

3) Φωτοαντίγραφο Τίτλου Σπουδών ή διπλώματος.

(Σε περίπτωση τίτλων σπουδών ή εν γένει εγγράφων της αλλοδαπής, προσκομίζονται αυτά με επίσημη μετάφραση στην ελληνική γλώσσα και αναγνώριση ισοτιμίας από την αρμόδια Ελληνική αρχή, σύμφωνα με τις κείμενες διατάξεις).

4) Βιογραφικό Σημείωμα (συνοδευόμενο από έγγραφα κ.λ.π. που να αποδεικνύουν όσα αναφέρονται σε αυτό).

5) Αποδεικτικά εργασιακής εμπειρίας.

6) Υπεύθυνη Δήλωση του Ν.1599/1986, όπου δηλώνεται ότι πληρούνται τα γενικά προσόντα διορισμού που προβλέπονται στον Ν. 3584/2007 (άρθρα 11 έως και 17).

**Σημείωση:** Η εμπειρία λαμβάνεται υπόψη μετά τη λήψη του βασικού τίτλου σπουδών (όπου αυτός προβλέπεται) με τον οποίο οι υποψήφιοι μετέχουν στη διαδικασία επιλογής.

**ΔΗΜΟΣΙΕΥΣΗ ΑΝΑΚΟΙΝΩΣΗΣ, ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ**

Περίληψη της ανακοίνωσης θα δημοσιευθεί σε μια (1) τοπική ημερήσια εφημερίδα και ανάρτηση ολόκληρης της ανακοίνωσης θα γίνει στο χώρο ανακοινώσεων του Δήμου Χαϊδαρίου, στον ιστότοπο του προγράμματος Διαύγεια και στην ιστοσελίδα του Δήμου Χαϊδαρίου.

Οι ενδιαφερόμενοι καλούνται να υποβάλλουν την αίτηση με τα συνημμένα δικαιολογητικά, στο Δημοτικό Κατάστημα (Στρ. Καραϊσκάκη 138) στο Τμήμα Ανθρώπινου Δυναμικού (2ος όροφος) κατά τις εργάσιμες ημέρες και ώρες.

Η προθεσμία υποβολής των αιτήσεων είναι δέκα (10) ημέρες(υπολογιζόμενες ημερολογιακά)και αρχίζει από την επόμενη ημέρα της τελευταίας δημοσίευσης της παρούσας σε εφημερίδα ή της ανάρτησής της στο χώρο ανακοινώσεων του δημοτικού καταστήματος του Δήμου Χαϊδαρίου.

**ΔΙΑΔΙΚΑΣΙΑ ΕΠΙΛΟΓΗΣ**

Η επιλογή των υποψηφίων θα γίνει από τριμελή επιτροπή, που θα ορίσει με απόφαση του ο Δήμαρχος Χαϊδαρίου και η οποία θα συνεδριάσει μετά την λήξη της προθεσμίας υποβολής αιτήσεων.

Οι πίνακες κατάταξης των υποψηφίων αναρτώνται στο χώρο ανακοινώσεων του Δήμου Χαϊδαρίου, στον ιστότοπο του προγράμματος Διαύγεια και στην ιστοσελίδα του Δήμου Χαϊδαρίου.

Κατά των ανωτέρω πινάκων, οι ενδιαφερόμενοι μπορούν να υποβάλλουν ενστάσεις ενώπιον της επιτροπής, μέσα σε αποκλειστική προθεσμία, η οποία λήγει μετά την πάροδο πέντε (5) ημερολογιακών ημερών από την ανάρτησή τους.

Η υπηρεσία προβαίνει στη σύναψη σύμβασης μίσθωσης έργου με τους επιλεγέντες υποψηφίους αμέσως μετά την κατάρτιση των πινάκων επιλογής.

**Ο Δήμαρχος**

**ΜΙΧΑΛΗΣ ΣΕΛΕΚΟΣ**